तापसी ने बताया कि उन्हें क्लासी कट्स, आधुनिक रूपांकन और चटख प्रिंट वाले एथनिक वेयर पहनना काफी पसंद है. उनका वार्डरॉब उनकी पर्सनालिटी को कैसे दर्शाता है, यह पूछे जाने पर तापसी ने बताया कि, “मजेदार, रंगीन, सहज और जीवंत- मैं और मेरा वार्डरोब ऐसे ही हैं.” कुछ समय पहले ही तापसी ने अभिषेक बच्चन के साथ अपनी आगामी फिल्म ‘मनमर्ज़ियाँ’ की शूटिंग पूरी की है. इस फिल्म से अभिषेक बच्चन करीब 2 सालों के लम्बे अंतराल के बाद फिल्मों में वापसी कर रहे हैं.